Diari Oficial de la Generalitat Valenciana


Sumari del DOGV 2774, del 20-06-1996 (1996/838524)

DECRET 119/1996, de 18 de juny, del Govern Valencià, pel qual s'autoritza el conseller d'Economia i Hisenda a modificar les condicions dels avals atorgats per la Generalitat Valenciana a favor de la Fira Mostrari Internacional de València i de la Institució Firal Alacantina.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/06/18/119/dof/vci/html**

### Dades del document

Número de DOGV
:   2774

Data del DOGV
:   20-06-1996

Secció del DOGV
:   ALTRES DISPOSICIONS

Número del document
:   1996/838524


Data del document
:   18-06-1996

Organisme emissor
:   Conselleria d'Economia i Hisenda

Tipus de document
:   Decret

DECRET 119/1996, de 18 de juny, del Govern Valencià, pel qual s'autoritza el conseller d'Economia i Hisenda a modificar les condicions dels avals atorgats per la Generalitat Valenciana a favor de la Fira Mostrari Internacional de València i de la Institució Firal Alacantina.   
Mitjançant els Decrets 58/1991, de 27 de març, i 47/1994, de 7 de març, el Govern Valencià aprovà la concessió de dos avals de la Generalitat Valenciana a favor de la Fira Mostrari Internacional de València, destinats a garantir les operacions de crèdit següents:  
En el moment actual, el saldo pendent per principal del conjunt d'aquestes operacions s'eleva a 0.851.234.437 pessetes, com a conseqüència de les amortitzacions practicades des de la formalització.  
D'altra banda, mitjançant els Decrets 9/1991, de 10 de gener; 26/1991, de 4 de febrer, i 66/1992, de 13 d'abril, el Govern Valencià aprovà la concessió de tres avals de la Generalitat Valenciana a favor de la Institució Firal Alacantina, destinats a garantir les operacions de crèdit següents:  
El saldo pendent d'amortitzar del conjunt d'aquestes operacions s'eleva a 2.966.115.125 pessetes, en el moment actual.  
Segons l'Acord de 5 de març de 1996, del Govern Valencià, el conjunt de les operacions esmentades, a favor de les institucions firals, estan concentrades en dues entitats financeres, i atés el volum dels imports i les condicions establides, és convenient i necessari procedir a una reestructuració i renovació de les condicions financeres dels avals atorgats. Les negociacions que s'han d'establir amb les entitats financeres, encaminades a la revisió de les condicions esmentades, permetran l'alliberament de recursos per import de 1.137.412.078 pessetes dels pressupostos de la Generalitat Valenciana per a l'exercici 1996.  
Per la dificultat tècnica que comporten aquestes negociacions i per la necessitat de complir determinats terminis, cal agilitar els tràmits per al compliment de l'acord anterior.  
En conseqüència, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 18 de juny de 1996,  
DECRETE  
Article 1  
Autoritzar el conseller d'Economia i Hisenda per a realitzar totes aquelles actuacions encaminades a la modificació dels avals atorgats a las institucions firals de la Comunitat Valenciana, en virtut dels Decrets del Govern Valencià 9/1991, de 10 de gener; 26/1991, de 4 de febrer; 58/1991, de 27 de març; 66/1992, de 13 d'abril; i 47/1994, de 7 de març, i per a firmar els nous avals que s'han d'atorgar com a resultat d'aquestes actuacions, en el marc del que estableix l'Acord de 5 de març de 1996, del Govern Valencià.  
Article 2  
El conseller d'Economia i Hisenda donarà compte, per a la ratificació pel Govern Valencià, de les característiques i condicions dels nous avals prestats a favor de les institucions firals.  
DISPOSICIó FINAL  
Aquest decret entra en vigor el mateix dia de la publicació en el Diari Oficial de la Generalitat Valenciana.   
València, 18 de juny de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI